Държавен вестник, бр. 101, 2009 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  101
в) четвъртата алинея се заличава. 
ЕВРОПЕЙСКА ИНВЕСТИЦИОННА БАН­
КА
255) В член 266, трета алинея, думите „по 
искане на Комисията“ се заменят с „по предло­
жение на Комисията“, думите „в съответствие 
със специална законодателна процедура“ се 
добавят след „с единодушие“, а думите „чле­
нове 4, 11 и 12 и член 18, параграф 5 от“ се 
заличават.
256) В член 267, буква б), думите „налагащи 
се от“ се заменят с „възникващи вследствие на“, 
а думите „постепенното установяване“ се заме­
нят с „установяването или функционирането“.
ФИНАНСОВИ РАЗПОРЕДБИ
257) Член 268 се изменя, както следва:
а) в първата алинея думите „..., включител­
но и онези, които се отнасят до Европейския 
социален фонд, ...“ се заличават и трите алинеи 
стават параграф 1;
б) втората алинея се заменя със следния 
текст:
„Годишният бюджет на Съюза се устано­
вява от Европейския парламент и от Съвета 
съгласно член 272.“;
в) създават се следните нови параграфи 2 – 6:
„2. Разходите, отразени в бюджета, се раз­
решават за периода на бюджетната година, в 
съответствие с регламента, посочен в член 279.
3. Изпълнението на разходите, отразени в 
бюджета, изисква предварително приемане на 
правно обвързващ акт на Съюза, който дава 
правно основание за неговото действие и за из­
пълнението на съответстващия разход съгласно 
регламента, посочен в член 279, с изключение 
на предвидените в този член случаи.
4. С цел да се гарантира бюджетната дисци­
плина, Съюзът не приема актове, които биха 
могли да имат значителни последствия за бю­
джета, без да гарантира, че разход, произтичащ 
от такива актове, може да бъде финансиран в 
рамките на собствените ресурси на Съюза и 
в съответствие с многогодишната финансова 
рамка, посочена в член 270а.
5. Бюджетът се изпълнява съгласно принципа 
на добро финансово управление. Държавите-
членки и Съюзът си сътрудничат, за да гаран­
тират, че определените бюджетни средства се 
използват съгласно този принцип.
6. Съюзът и държавите-членки, в съответ­
ствие с член 280, се борят с измамата и всяка 
друга незаконна дейност, която може да накърни 
финансовите интереси на Съюза.“
СОБСТВЕНИ РЕСУРСИ НА СЪЮЗА
258) Създава се глава 1, озаглавена „СОБСТ­
ВЕНИ РЕСУРСИ НА СЪЮЗА“, предхождаща 
член 269.
259) Член 269 се изменя, както следва:
а) създава се следната нова първа алинея:
„Съюзът си осигурява средствата, необходи­
ми за постигане на неговите цели и успешното 
изпълнение на неговите политики.“;
б) последната алинея се заменя със следните 
две алинеи:
„Съветът, като действа в съответствие със спе­
циална законодателна процедура, с единодушие 
и след консултация с Европейския парламент, 
приема решение за определяне на разпоредбите, 
приложими за системата на собствените ресурси 
на Съюза. В този контекст е възможно да се 
установят нови категории собствени ресурси 
или да се отмени вече съществуваща категория. 
Това решение влиза в сила едва след като бъде 
одобрено от държавите-членки в съответствие 
с конституционните им изисквания.
Съветът, като действа чрез регламенти, в 
съответствие със специална законодателна 
процедура, определя мерките за прилагане на 
системата на собствените ресурси на Съюза, 
доколкото това е предвидено от решението, 
прието въз основа на трета алинея. Съветът 
действа след одобрение от Европейския пар­
ламент.“
260) Член 270 се отменя.
МНОГОГОДИШНА ФИНАНСОВА РАМКА
261) Създават се следната нова глава  2 и 
нов член 270а:
„ Г л а в а   2
МНОГОГОДИШНА ФИНАНСОВА РАМКА
Член  270а
1. Многогодишната финансова рамка цели 
да осигури систематичност в развитието на 
разходите на Съюза в рамките на неговите 
собствени ресурси.
Тя се установява за срок от поне пет години.
Годишният бюджет на Съюза е в съответствие 
с многогодишната финансова рамка.
2. Съветът, като действа в съответствие със 
специална законодателна процедура, приема 
регламент за определяне на многогодишната 
финансова рамка. Той действа с единодушие 
след одобрение от Европейския парламент, 
който се произнася с мнозинството от съста­
вляващите го членове.
Европейският съвет може с единодушие да 
приеме решение, с което на Съвета се разре­
шава да действа с квалифицирано мнозинство 
при приемането на регламента, посочен в 
първата алинея.
3. Финансовата рамка определя размера на 
годишните тавани на бюджетните кредити за 
поети задължения по категории разходи, както 
и на годишния таван на бюджетните кредити 
за плащания. Категориите разходи, ограничени 
на брой, съответстват на основните области от 
дейността на Съюза.
Финансовата рамка предвижда всички 
други разпоредби, необходими за нормалното 
протичане на годишната бюджетна процедура.